
32.
Par Ikšķiles novada domes 2015. gada 26. augusta lēmuma
“Par detālplānojuma “Regīnas”, Baloži apstiprināšanu” atcelšanu

[bookmark: _Hlk214629707]2015. gada 26. augustā Ikšķiles novada dome pieņēma lēmumu “Par detālplānojuma “Regīnas”, “Baloži” apstiprināšanu”[footnoteRef:1] (protokols Nr. 9; 17.). [1:  https://tapis.gov.lv/tapis/lv/downloads/10122 ] 

2026. gada 7. maijā Ogres novada pašvaldībā (turpmāk – Pašvaldība) saņemts fiziskas personas iesniegums (reģistrācijas Nr. 2-4.3/938) (turpmāk – Iesniedzējs) ar lūgumu atcelt detālplānojumu[footnoteRef:2] “Regīnas”, “Baloži”, Ikšķilē, Ogres novadā (turpmāk – detālplānojums). Zemgales rajona tiesas Ikšķiles pilsētas zemesgrāmatas nodalījumā Nr. 100000567607 ierakstīta zemes vienība Silaziedu iela 3A, Ikšķile, Ogres nov., kadastra apzīmējums 7494 012 1477, kas pieder Iesniedzējam.  Detālplānojumā, cita starpā, noteikta pieslēguma vieta pašvaldības ielai, Iesniedzējs vēlas to mainīt privātmājas būvniecības procesā. Lai to izdarītu, nepieciešams atcelt detālplānojumu. [2:  https://geolatvija.lv/geo/tapis#document_1046 ] 

Teritorijas attīstības plānošanas likuma 12. panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu. Analizējot detālplānojumu konstatēts, ka tas izstrādāts ar mērķi sadalīt apbūves gabalus. Zemes vienības ir izveidotas, ceļš ir izbūvēts atbilstoši detālplānojuma grafiskajai daļai. Teritorija ielu sarkanajās līnijās ir Pašvaldības īpašums.  Detālplānojums uzskatāms par realizētu.  Vienlaikus detālplānojums pārāk strikti un detalizēti nosaka zemes vienības pieslēguma vietu Pašvaldības ceļam, kas ir pretrunā ar Iesniedzēja būvniecības ieceri.  Nav paredzams, ka detālplānojuma atcelšana radītu jebkādas konfliktsituācijas.
Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 131.2  5. apakšpunkts noteic, ka pašvaldība, veicot spēkā esošo detālplānojumu pārskatīšanu, izvērtē, vai ir saņemts detālplānojuma izstrādes ierosinātāja vai tā saistību pārņēmēja, vai detālplānojuma teritorijas zemes īpašnieka vai tiesiskā valdītāja iesniegums par detālplānojuma atcelšanu.  Savukārt 131.3 punkts noteic, ka pēc detālplānojuma izvērtēšanas pašvaldības dome lemj par detālplānojuma atcelšanu vai tā risinājumu iekļaušanu teritorijas plānojumā vai lokālplānojumā.
Pamatojoties uz Teritorijas attīstības plānošanas likuma 12. panta trešo daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 131.3 punktu,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. [bookmark: _Hlk222472142]Atcelt Ikšķiles novada pašvaldības domes 2015. gada 26. augusta lēmumu “Par detālplānojuma “Regīnas”, “Baloži” apstiprināšanu” (protokols Nr. 9; 17.). 
2. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
2.1. [bookmark: _GoBack]piecu darbdienu laikā pēc šī lēmuma spēkā stāšanās ievietot lēmumu Teritorijas attīstības plānošanas informācijas sistēmā;
2.2. piecu darbdienu laikā pēc šī lēmuma spēkā stāšanās nodrošināt lēmuma publicēšanu Ogres novada pašvaldības oficiālajā tīmekļvietnē www.ogresnovads.lv un tuvākajā Ogres novada pašvaldības informatīvā izdevuma “Savietis” numurā.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

